open-index/open-wikipedia-markdown huggingface dataset:
Yahuar Huacac

**Yahuar Huacac** oli inkavaltion seitsemäs hallitsija eli Sapa Inca. Inca Roca nimitti poikansa Yahuar Huacacin seuraajakseen kaksi vuotta ennen kuolemaansa varmistaakseen rauhanomaisen vallansiirron. Yahuar Huacac oli sairaalloinen ja vietti suurimman osan aikaansa Cuzcossa. Hänen veljensä Vicaquirao ja Apo Mayta olivat kyvykkäitä sotilasjohtajia ja liittivät Cuzcon etelä- ja itäpuolisia maita inkavaltioon. Yahuar Huacacin päävaimo oli ilmeisesti aymara, sillä hallitsijan sisarusavioliitto ei enää tuolloin ollut laki. Heillä oli kolme poikaa, ja Yahuar Huacac pyrki seuraamaan isänsä esimerkkiä nimeämällä toisen poikansa seuraavaksi hallitsijaksi. Poika kuitenkin murhattiin, kun Yahuar Huacacin toinen vaimo pyrki saamaan oman poikansa valtaistuimelle. Pian myös Yahuar Huacac surmattiin, ja ylimystö valitsi Viracocha Incan uudeksi Sapa Incaksi.

## Lähteet
Thiago Braz da Silva

**Thiago Braz da Silva** (s. 16. joulukuuta 1993 Marília) on brasilialainen seiväshyppääjä. 186 senttimetriä pitkä ja 71 kilogrammaa painava Braz edustaa BM&FBOVESPA-urheiluseuraa.

Singaporen nuorten kesäolympialaisissa 2010 Braz saavutti hopeaa tuloksella 505. Hän voitti samana vuonna alle 18-vuotiaiden Etelä-Amerikan mestaruuden. Barcelonan alle 20-vuotiaiden MM-kilpailuissa 2012 hän voitti kultaa tuloksella 555. Vuonna 2013 Braz voitti Etelä-Amerikan mestaruuden Cartagenassa uudella Etelä-Amerikan ennätyksellä 583 cm. Moskovan MM-kisoissa 2013 Braz karsiutui loppukilpailusta. Sopotin sisäratojen MM-kisoissa 2014 hän oli neljäs. Pekingin MM-kisoissa 2015 Braz jäi karsintaan. Portlandin MM-hallikilpailuissa 2016 hän sijoittui kahdenneksitoista.

Braz voitti olympiakultaa Rio de Janeirossa 2016 olympiaennätystuloksella 603 cm. Hän paransi omaa ennätystään kymmenen senttiä. Birminghamin sisäratojen MM-kilpailuissa 2018 hän oli kahdestoista. Hän sijoittui vuonna 2019 toiseksi Etelä-Amerikan-mestaruuskilpailuissa, neljänneksi Pan-Amerikan kisoissa ja viidenneksi Dohan MM-kilpailuissa. Vuonna 2021 käydyissä Tokion olympialaisissa hän saavutti pronssia tuloksella 587. Belgradin sisäratojen MM-kilpailuissa 2022 hän saavutti hopeaa Brasilian halliennätystuloksella 595. Eugenen MM-kilpailuissa 2022 hän sijoittui neljänneksi tuloksella 587.

Braz pitää hallussaan seiväshypyn Etelä-Amerikan ennätystä sekä ulko- että sisäradoilla.

Braz jäi vuonna 2023 kiinni dopingin käytöstä ja sai 16 kuukauden kilpailukiellon.

## Henkilökohtaiset ennätykset
**Ulkoradoilla**
* seiväshyppy: 603 cm (Rio de Janeiro 2016, **AR**)

**Sisäradoilla**
* seiväshyppy: 595 cm (Belgrad 2022, **AR**)

Lähde

## Lähteet
Elseid Hysaj

**Elseid Gëzim Hysaj** (s. 2. helmikuuta 1994 Shkodër) on albanialainen jalkapalloilija. Hän edustaa Italian Serie A:ssa pelaavaa Laziota, johon hän siirtyi kesällä 2021 pelattuaan aiemmin Empolissa ja Napolissa. Molempijalkainen Hysaj on pelipaikaltaan oikea laitapuolustaja. Hän kuuluu Albanian jalkapallomaajoukkueeseen, jossa hän on toiminut kapteeninakin.

## Ura
### Seurajoukkueura
Hysaj'n kasvattajaseura on Empoli FC. Hän debytoi seuran edustusjoukkueessa kaudella 2012–2013, kun seura pelasi Serie B:ssä. Hän pelasi kahden kauden aikana 62 Serie B -ottelua ja teki niissä yhden maalin. Kaudeksi 2014–2015 Empoli nousi Serie A:han, ja Hysaj teki pääsarjadebyyttinsä elokuussa 2014 Udinesea vastaan. Hän pelasi vahvan kauden ollen kentällä 36 ottelussa, joissa 33 kertaa avauskokoonpanossa.

Elokuussa 2015 Hysaj siirtyi Serie A:n SSC Napoliin. Ensimmäisellä Napolin-kaudellaan hän pelasi Serie A:ssa 37 ottelua, joissa hän kahta lukuun ottamatta oli kentällä täydet 90 minuuttia. Seuraavina kausina liigaotteluja kertyi 35, 35, 27, 20 ja 24. Ainoan maalinsa hän teki heinäkuussa 2020 Sassuoloa vastaan. Mestarien liigassa hän pelasi 16 ottelua ja Eurooppa-liigassa 13 ottelua. Hän voitti Italian cupin 2020.

Hysaj siirtyi kesällä 2021 Lazioon. Kaudella 2021–2022 hän pelasi 29 Serie A -ottelua, joissa hän oli 24 kertaa avauskokoonpanossa, ja teki maalin elokuussa kauden toisessa liigaottelussaan Speziaa vastaan. Kaudella 2022–2023 hän pelasi 34 liigaottelua, joissa hän oli avauskokoonpanossa 22 kertaa, ja teki maalin kauden toiseksi viimeisessä liigaottelussa Cremonesea vastaan. Kaudella 2023–2024 hän pelasi Serie A:ssa 21 ottelua, joista kymmenen avauskokoonpanossa. Hän on pelannut Laziossa 13 Eurooppa-liigan ja kaksi Konferenssiliigan ottelua. Syksyllä 2023 hän pelasi neljä Mestarien liigan ottelua.

### Maajoukkueura
Hysaj on edustanut Albaniaa alle 17-vuotiaissa ja alle 21-vuotiaissa. Albanian A-maajoukkueessa hän debytoi helmikuussa 2013 ystävyysottelussa Georgiaa vastaan. EM-kilpailuissa 2016 hän pelasi täyden ajan Albanian kaikissa kolmessa ottelussa. Hän on pelannut huhtikuun 2024 loppuun mennessä 82 A-maaottelua, joissa hän on tehnyt kaksi maalia: syyskuussa 2019 EM-karsintaottelussa Islantia ja syyskuussa 2021 MM-karsintaottelussa San Marinoa vastaan.

## Muuta
Hysaj'n ollessa kahden kuukauden ikäinen hänen isänsä Gëzim muutti Italiaan etsimään työtä. Kun Hysaj oli kymmenen, Gëzim suositteli häntä eräälle jalkapalloagentille ja Hysaj muuttikin 14-vuotiaana Italiaan ja sai seuraavana vuonna paikan Empoli FC:stä.

## Lähteet
Suomen rullakiekkomaajoukkue

**Suomen rullakiekkomaajoukkue** edustaa Suomea rullakiekon kansainvälisissä otteluissa. Lempinimellä Rullaleijonat tunnettava maajoukkue on yksi historian menestyneimmistä rullakiekkomaajoukkueista neljällä maailmanmestaruudellaan (2000, 2001, 2003, 2014), viidellä MM-hopeallaan ja neljällä MM-pronssillaan eli yhteensä 13 MM-mitalillaan. Maajoukkueen päävalmentajana toimii nykyisin itsekin rullakiekkoa urallaan pelannut Timo Nurmberg.

## Joukkue
### Joukkue vuoden 2015 MM-kotikisoissa

### Muita pelaajia
Suluissa turnaus, johon pelaaja on viimeksi osallistunut.
* Camilo Miettinen (MM 2014)
* Ossi Pellinen (MM 2014)
* Tomi Sallinen (MM 2014)
* Kim Strömberg (MM 2014)

## Lähteet
RN Regina Elena

**RN Regina Elena** () oli Italian kuninkaallisen laivaston vuonna 1907 palvelukseen otettu Regina Elena -luokan pre-dreadnought-taistelulaiva.

## Valmistus

Alus tilattiin La Spezian laivastontelakalta, missä köli laskettiin 27. maaliskuuta 1901. Alus laskettiin vesille 19. kesäkuuta 1904 ja liitettiin laivastoon 11. syyskuuta 1907.

## Palvelus
Alus poistettiin alusluettelosta 16. helmikuuta 1923.

## Lähteet

*
*

### Viitteet
RN Vittorio Emanuele

**RN Vittorio Emanuele** () oli Italian kuninkaallisen laivaston vuonna 1908 palvelukseen otettu Regina Elena -luokan pre-dreadnought-taistelulaiva.

## Valmistus

Alus tilattiin Castellammare di Stabiasta Regio Cantiere di Castellammare di Stabialta, missä köli laskettiin 18. syyskuuta 1901. Alus laskettiin vesille 12. lokakuuta 1904 ja liitettiin laivastoon 1. elokuuta 1908.

## Palvelus
Alus poistettiin alusluettelosta 1. huhtikuuta 1923.

## Lähteet

*
*

### Viitteet
Marie-Josée Ta Lou

**Marie-Josée Ta Lou** (s. 18. marraskuuta 1988) on norsunluurannikkolainen pikajuoksija, joka kilpailee 100 ja 200 metrillä. Hän on MM-mitalisti, Afrikan kisojen voittaja ja Afrikan-mestari.

Ta Lou sijoittui Maputon Afrikan kisoissa 2011 kuudenneksi 200 metrillä ja seitsemänneksi 100 metrillä. Afrikan-mestaruuskilpailuissa hän saavutti Porto-Novossa 2012 pronssia 200 metrillä ja 4&nbsp;×&nbsp;100&nbsp;metrin viestissä sekä sijoittui neljänneksi 100 metrillä, Marrakechissa 2014 hän sai hopeaa 200 metrillä ja pikaviestissä sekä pronssia 100 metrillä. Maanosien cupissa 2014 hän sijoittui 100 metrillä neljänneksi ja 200 metrillä viidenneksi.

Ta Lou karsiutui Pekingin MM-kilpailuissa 2015 välierissä sekä 100 että 200 metrillä. Saman vuoden Brazzavillen Afrikan kisoissa hän saavutti kultaa 100 metrillä silloisella ennätyksellään 11,02 ja 200 metrillä ajalla 22,57 sekä promssia 4&nbsp;×&nbsp;100&nbsp;metrin viestissä. Portlandin MM-hallikilpailuissa 2016 hän sijoittui 60 metrin juoksussa seitsemänneksi. Saman vuoden Afrikan-mestaruuskilpailuissa Durbanissa hän voitti 200 metriä ajalla 22,81 sekä sijoittui 100 metrillä ja pikaviestissä kolmanneksi.

Ta Lou sijoittui Rio de Janeiron olympialaisissa 2016 neljänneksi 100 metrillä ennätyksellään 10,86. Hän hävisi pronssimitalisti Shelly-Ann Fraser-Prycelle vain seitsemän tuhannesosasekuntia. 200 metrillä Ta Lou oli niin ikään neljäs Norsunluurannikon ennätysajalla 22,21. 

Ta Lou saavutti Lontoon MM-kilpailuissa 2017 hopeaa 100 metrillä ennätystään sivuavalla ajalla 10,86. Hän hävisi kilpailun voittaneelle Tori Bowielle vain sadasosasekunnin. 200 metrillä hän sai hopeaa maansa ennätysajalla 22,08. Birminghamin sisäratojen MM-kilpailuissa 2018 hän sai 60 metrillä hopeaa ennätyksellään 7,05.

Ta Lou saavutti Asaban Afrikan-mestaruuskilpailuissa 2018 kultaa 100 metrillä ajalla 11,15 ja 200 metrillä ajalla 22,50 sekä hopeaa 4&nbsp;×&nbsp;100&nbsp;metrin viestissä. Saman vuoden maanosien cupissa hän voitti 100 metriä ja oli 200 metrillä kolmas. Rabatin Afrikan kisoissa 2019 hän saavutti 100 metrillä kultaa ajalla 11,09 ja 200 metrillä pronssia ajalla 23,00. Dohan MM-kilpailuissa 2019 hän sai 100 metrillä pronssia ajalla 10,90.

Ta Lou sivusi vuonna 2021 järjestettyjen Tokion olympialaisten 100 metrin alkuerissä Afrikan ennätystä 10,78. Loppukilpailussa hän oli neljäs ajalla 10,91 ja 200 metrillä viides ajalla 22,27. Hän sijoittui 2022 Eugenen MM-kilpailuissa 100 metrillä seitsemänneksi. Muutamaa viikkoa myöhemmin hän juoksi Monacossa 100 metrin Afrikan ennätyksen 10,72. Budapestin MM-kilpailuissa 2023 hän sijoittui 100 metrillä neljänneksi ajalla 10.81. Pariisin olympialaisissa 2024 hän oli samalla matkalla kahdeksas. Tokion MM-kilpailuissa 2025 hän sijoittui sekä 100 että 200 metrillä seitsemänneksi.

## Henkilökohtaiset ennätykset
Lähde: IAAF
* 100 metriä: 10,72 (Monaco 2022) **AR**
* 200 metriä: 22,08 (Lontoo 2017) **NR** 

## Lähteet
Kääpiöpiiskujänis

**Kääpiöpiiskujänis** eli pikkupika (*Ochotona pusilla*) on piiskujänisten heimoon kuuluva laji. Sitä tavataan Volga-joen varrella ja Ural-vuoriston sekä Irtysh-joen seudulla. Sitä esiintyi Aasiassa jo plioseenikaudella. Se on noin 15 cm pitkä. Sillä on lyhyt pää ja sen häntä ei ole kovin näkyvä. Laji parittelee 3-5 kertaa vuodessa ja se tapahtuu keväällä ja kesällä. Naaraan tiineys kestää 20-24 päivää. Pesueessa on 3-13 poikasta. Vieroitusikä on keskimäärin 20-22 päivää. Kääpiöpiiskujänis voi olla aktiivinen sekä yöllä että päivällä. Se ei talvehdi, vaan on aktiivinen ympäri vuoden. Se on laumaeläin.

## Lähteet

## Aiheesta muualla
*Laji.fi: Pikkupika eli kääpiöpiiskujänis (''Ochotona pusilla'') 
* http://www.iucnredlist.org/details/15052/0
* http://www.ncbi.nlm.nih.gov/pubmed/20020277
RN Roma (1907)

**RN Roma** () oli Italian kuninkaallisen laivaston vuonna 1908 palvelukseen otettu Regina Elena -luokan pre-dreadnought-taistelulaiva.

## Valmistus

Alus tilattiin La Spezian laivastontelakalta, missä köli laskettiin 20. syyskuuta 1903. Alus laskettiin vesille 21. huhtikuuta 1907 ja liitettiin laivastoon 17. joulukuuta 1908.

## Palvelus
Alus poistettiin alusluettelosta 1. syyskuuta 1927.

## Lähteet

*
*

### Viitteet
Viestijuoksun Suomen-mestaruuskilpailut 2015

**Viestijuoksun Suomen-mestaruuskilpailut 2015** järjestettiin 4.–5. heinäkuuta Seinäjoella.

## Yleisen sarjan mitalistit
### Miehet

### Naiset

## Lähteet
* Tulokset 1. päivä 
* Tulokset 2. päivä
Trajanuksen riemukaari

**Trajanuksen riemukaari** eli **Porta Aurea** on antiikin aikainen riemukaari Beneventon kaupungissa eli antiikin Beneventumissa Italiassa. 

## Historia

Riemukaari rakennettiin keisari Trajanuksen kunniaksi vuosien 114–117 välisenä aikana. Se juhlistaa keisarin voittoja Daakiassa ja uuden tien, Via Trajanan, avajaisia.

Langobardien pitäessä valtaa kaupungissa 500 -luvun lopulta lähtien riemukaari otettiin osaksi kaupunginmuuria ja sen nimenä oli *Porta Aurea*. Rakennelmaa tutki renessanssin aikana Gianmarco Serlio ja Giovanni Battista Piranesi ikuisti sen piirrokseensa 1700-luvulla.

Riemukaari on kokenut maanjäristyksiä ja sitä on korjattu niiden aiheuttamien vaurioiden sekä kulumisen vuoksi. Korjaustöitä on teetetty paavi Urbanus VIII:n aikana, vuonna 1661, vuonna 1713 osa riemukaaresta romahti, mutta vauriot korjattiin. Uusia korjauksia tehtiin vuonna 1792. Vuonna 1850 paavi Pius IX vieraili kaupungissa ja määräsi riemukaarta ympäröivät myöhempien aikojen rakennelmat purettaviksi.

Osa riemukaarta aikoinaan koristaneista reliefeistä on päätynyt Lontooseen, British Museumiin.

## Rakennelma

Rakennelmassa on yksi holvikaari, jonka on 16,60 metriä korkea ja 8,60 metriä leveä. Rakennuksen runko on rakennettu kalkkikivestä ja se on päällystetty marmorilla. 

Riemukaaren pääjulkisivuilla on runsas reliefikoristelu. Vasemman puolen reliefit kuvailevat maakunnallisia jumaluuksia ja oikealla olevat provinssissa olevia siirtokuntia. Lisäksi on kuvia keisari Trajanuksesta ja hänen hallitustoimistaan, kuten Daakian valloittaminen, Trajanus ja senaattorit, sekä Rooman kansalaisuuden myöntäminen liittolaisille. Osa reliefeistä kuvailee keisarin vierailua Beneventumissa: Aiheina ovat myös Via Trajanan avajaiset, Trajanus uhraamassa sekä keisari jakamassa avustuksia vähävaraisten perheiden lapsille.

## Lähteet

## Aiheesta muualla
Sinipotkurikukka

**Sinipotkurikukka** (*Petrea volubilis*) on kookas, ainavihanta ja näyttäväkukkainen köynnöskasvi.

## Ulkonäkö ja koko

Vahva ja nopeakasvuinen sinipotkurikukka kasvaa yli 10-metriseksi köynnökseksi. Varret ovat paksuja ja köysimäisiä. Lehdet ovat vastakkaisia ja jopa 25 cm pitkiä. Muodoltaan ne ovat soikeita, ehytlaitaisia ja pinnaltaan hiekkapaperimaisia. Lehtien väri vaihtelee syvänvihreästä harmaanvihreään. Tähdenmuotoiset kukat ovat 15–30 cm pitkinä, näyttävännäköisinä terttuina. Kukan verhiö on halkaisijaltaan 3–4 cm, verholehtiä on viisi. Verhiö on väriltään violetti, vaalean purppuranpunainen tai lähes puhtaansininen. Verhiön keskellä on lyhytikäinen, pieni syvänsininen tai purppuranvärinen kuppimainen teriö. Terälehdet putoavat varhain, mutta verholehdet säilyvät pitkään. Sinipotkurikukka kukkii monta kertaa vuodessa, sykleissä keväällä, kesällä ja syksyllä. Kasvin hedelmä on kaksikivinen luumarja, jota suojaa kovettunut verhiö.

## Levinneisyys
Sinipotkurikukka on alun perin kotoisin Väli-Amerikasta.

## Käyttö
Sinipotkurikukkaa kasvatetaan kukkiensa takia koristekasvina trooppisilla ja subtrooppisilla alueilla.

## Lähteet
* *Lomakasvio. Trooppisten kasvien tunnistusopas*. Toim. Tran Minh, Mirjami & Laaka-Lindberg, Sanna & Junikka, Leo. 2. tarkistettu painos. Kustannusosakeyhtiö Moreeni, 2014.

### Viitteet

## Aiheesta muualla
* Finto: Kassu – Kasvien suomenkieliset nimet: Sinipotkurikukka (''Petrea volubilis'')
* ITIS: ''Petrea volubilis''
Cambrai

**Cambrai** on kunta Pohjois-Ranskassa Nordin departementissa. Se sijaitsee Escaut-joen varrella.

## Historia
1500-luvulla Pyhän saksalais-roomalaisen keisarikunnan keisari Kaarle V linnoitti kaupungin.

Ensimmäisessä maailmansodassa vuonna 1917 Cambraissa käytiin ensimmäinen suuri panssarivaunutaistelu.
 
## Nähtävyyksiä
Kaupungissa oleva *Beffroi de Cambrain* kellotorni kuuluu Unescon maailmanperintöluetteloon osana alueen kellotorneja.

Kaupungintalon kellotornissa olevan kellopelin mekaaniset nuket *Martin ja Martine*.

Cambrain katedraali, *Cathédrale Notre-Dame de Grâce de Cambrai*, joka on rakennettu uudelleen vuosina 1696 – 1702. Tässä klassista tyyliä edustavassa kirkossa on haudattuna David d'Angersin veistämässä haudassa kirjailija ja arkkipiispa Fénelon.

Saint-Géryn kirkko joka on rakennettu vuosina 1698 – 1745. Kirkon torni on 75 metriä korkea. Kirkossa on Peter Paul Rubensin maalaus Jeesuksen hautauksesta vuodelta 1616.

## Lähteet

## Aiheesta muualla


Tiedosto:Hôtel de ville de Cambrai.jpg|Kaupungintalo
Tiedosto:Maison dite "espagnole" - Cambrai.jpg|”Espagnole” -niminen talo
Tiedosto:Beffroi de Cambrai vu de la Rue du Beffroi.jpg|Beffroi de Cambrain kellotorni
Tiedosto:Cathédrale Notre-Dame-de-Grâce de Cambrai.jpg|Notre-Dame-de-Grâce -katedraali
Tiedosto:Église Saint-Géry - Cambrai 02.jpg|Saint-Géryn kirkko
Tiedosto:Bêtises de Cambrai.jpg|Bêtise de Cambrai on paikallinen minttukaramelli
Vanha Kirkkosaari

**Vanha Kirkkosaari** eli **Viitasaari**, joskus kirjoitusasussa *Wiitasaari*, on Keiteleen saari Viitasaarella. Saaren erottaa luoteispuolisesta mannerrannasta Kirkkosalmi ja lounaispuolisesta Hakkarilansalmi. Koillispuolella on Kymönselkä. Saaressa on Viitasaaren vanha hautausmaa ja entisten kirkkojen muistomerkit.

Saaressa sijaitsi aiemmin Viitasaaren suojeluskunnan ampumarata, joka otettiin käyttöön vuonna 1927 ja betonirakenteita tehtiin kesään 1930 saakka, jolloin käytössä oli kymmenen näyttölaitetta. Radalla oli 100, 150 ja 300&nbsp;metrin ampumamatkat sekä puhelinyhteys ampumapaikoilta näyttösuojaan. Vanhan Kirkkosaaren ampumaradan rakentaminen mahdollisti harjoittelun kirkonkylässä, jossa aiemmin ammuttiin jäällä talvisin, kesäisin harjoittelupaikkaa ei ollut.

## Lähteet
Sean Williams

**Sean Williams** -nimisiä henkilöitä ovat:

* Sean Williams, australialainen kirjailija
* Sean Williams, yhdysvaltalainen koripalloilija
* Sean Williams, kanadalainen jääkiekkoilija
Djamel Bouras

**Djamel Bouras** (s. 11. elokuuta 1971 Givors, Rhône-Alpes) on ranskalainen judon olympiavoittaja, MM-mitalisti ja Euroopan-mestari

Bouras voitti olympiakultaa 78&nbsp;kg:n painoluokassa Atlantassa 1996 kukistettuaan loppuottelussa japanilaisen Toshihiko Kogan. Sydneyn olympialaisissa 2000 hän oli viides 81&nbsp;kg:n sarjassa.

Bouras saavutti MM-kilpailuissa hopeaa 78&nbsp;kg:n painoluokassa Pariisissa 1997 hävittyään finaalissa eteläkorealaiselle Cho In-Chulille. Hän sai samassa sarjassa MM-pronssia Chibassa 1995 ja sijoittui 81-kiloisissa viidenneksi Birminghamissa 1999. Hän voitti joukkuekilpailun maailmanmestaruuden 1994.

Bouras voitti Euroopan-mestaruuden 78&nbsp;kg:n sarjassa Haagissa 1996. Hän sai samassa painoluokassa EM-hopeaa Birminghamissa 1995 ja Oostendessa 1997 sekä 81-kiloisissa EM-pronssia Bratislavassa 1999. EM-joukkuekilpailussa hän saavutti kultaa 1993 ja pronssia 1994.

Bouras saavutti Välimeren kilpailuissa pronssia 78&nbsp;kg:n sarjassa 1997. Hän sijoittui maailmancupin kilpailuissa kaksi kertaa toiseksi ja kolme kertaa kolmanneksi.

## Lähteet
Pierre-Alexis Pessonneaux

**Pierre-Alexis Pessonneaux** (s. 25. marraskuuta 1987 Belley) on ranskalainen pikajuoksija ja olympiamitalisti. 180-senttinen ja 66-kiloinen Pessonneaux on erikoistunut 200 metrille. Hän edustaa AS Aix-les-Bainsia. Suurimmat saavutuksensa Pessonneaux on saavuttanut viestijuoksusta.

Pessonneaux sijoittui neljänneksi 4×100 metrin viestissä vuoden 2012 kesäolympialaisissa Lontoossa. Toiseksi sijoittuneen Yhdysvaltain joukkueen Tyson Gay kuitenkin kärähti dopingista ja Ranska nousi kolmanneksi. Pessonneaux sai mitalinsa vasta heinäkuussa 2015. EM-kilpailuista Pessonneaux on saavuttanut pikaviestikultaa vuodelta 2010 Barcelonasta ja pronssia vuodelta 2012 Helsingistä. Vuonna 2009 hän saavutti hopeaa Välimeren kilpailuista Pescarasta, niin ikään pikaviestistä.

## Ennätykset
**Ulkoradoilla**
* 200 metriä: 20,61 (Geneve 2015)

**Sisäradoilla**
* 200 metriä: 20,87 (Aubière 2015)

## Lähteet
Makasiiniohjelma

**Makasiiniohjelma** on radion tai television asiaohjelma, jonka jokainen jakso käsittää useita toisistaan erillisiä toimitettuja juttuja, jotka käsittelevät eri aiheita. Yleensä makasiiniohjelmalla on kuitenkin jokin teema, johon kaikki osiot liittyvät. Esimerkiksi terveysmakasiiniohjelmassa on useita terveyteen ja sairauteen liittyviä mutta toisistaan erillisiä osia. Makasiiniohjelmien eri jaksoissa olevat pätkät voivat muodostaa ohjelmasarjan. Niinpä TV2:n pitkäikäisessä lasten makasiiniohjelmassa Pikku Kakkosessa on useita ohjelman sisäisiä sarjoja, joilla ei ole vakiopaikkaa Pikku Kakkosen jokaisessa jaksossa.

## Katso myös
* 60 Minutes
* Tasavallassa tapahtuu
* Tänään kotona

## Lähteet
Kaakkosaari (Jyväskylä)

**Kaakkosaari**  on Päijänteen saari Keski-Suomessa Jyväskylän Säynätsalossa Pohjois-Päijänteen Hauhonselällä.

## Maantietoa
Saari on 400 metriä pitkä, 230 metriä leveä ja sen pinta-ala on 4,2 hehtaaria . Se sijaitsee kaakkoon päin Säynätsalon saaresta Hauhonselällä. Saarilla on välimatkaa 450 metriä ja matkaa Muuratsalon Haikkaan on 500 metriä. Saaren lounaispuolella on matalikko, missä on kiviä ja kaksi luotoa. Vuoden 1983 peruskartassa piirretyt kolmen metrin syvyyskäyrät kiertävät varsin läheltä saaren rantoja . Saaren korkein huippu sijaitsee keskellä saarta. Huippu yltää noin 90 metrin korkeuteen merenpinnasta. Silloin se  kohoaa 12 metrin korkeuteen Päijänteen vedenpinnasta, joka on 78,3 metriä mpy. Saaren maaperä on pääasiassa kalliota, jonka sisäosia puut ovat vallanneet, mutta jonka rannat ovat paikoin puhtaaksi huuhtoutunutta silokalliota . Saari on autio eikä siellä ole koskaan asuttu . Saaren länsipuolelta kulkee merkitty veneväylä.

Veneilijät ja melojat käyttävät saarta päiväretkeilyyn ja taukopaikkana. Hanna Parviainen lahjoitti saaren Säynätsalon kunnalle virkistysalueeksi.

## Luontoarvoja
Saari on saanut runsaasti pisteitä lintujen elin- ja pesimisympäristönä.

## Huomautukset

## Lähteet
Sean Williams (koripalloilija)

**Sean Williams** (s. 13. syyskuuta 1986 Houston, Texas) on yhdysvaltalainen koripalloilija. Hän on pelannut urallaan muun muassa NBA:ssa ja Turkissa.

Isona laitahyökkääjänä tai sentterinä pelaavan Williamsin varasi  17. vuorolla New Jersey Nets, jota tämä edusti kolmena seuraavana kautena. Tämän jälkeen Williams pelasi lyhyitä pätkiä ulkomaisissa seuroissa, muissa NBA-joukkueissa ja etenkin D-liigassa. Vuonna 2013 Williams siirtyi Turkkiin.

## Lähteet
* Sean Williams NBA Stats Basketball-Reference.com 
* Sean Williams Stats College Basketball at Sports-Reference.com 
* Profiili  nba.com 
* Sean Williams basketball profile eurobasket.com 

### Viitteet
Udo Quellmalz

**Udo Günther Quellmalz** (s. 8. maaliskuuta 1967 Leipzig, Saksan demokraattinen tasavalta) on saksalainen judon olympiavoittaja ja maailmanmestari, joka uransa aikana edusti myös DDR:ää.

Quellmalz voitti olympiakultaa 65&nbsp;kg:n painoluokassa Atlantassa 1996 kukistettuaan loppuottelussa japanilaisen Yukimasa Nakamuran. Hän sai samassa sarjassa pronssia Barcelonassa 1992. 

Quellmalz vei 65-kiloisten maailmanmestaruuden Barcelonassa 1991 voitettuaan finaalissa japanilaisen Masahiko Okuman, ja Chibassa 1995, jolloin voitti loppuottelussa Yukimasa Nakamuran. Hän sai 65&nbsp;kg:n sarjassa MM-hopeaa Belgradissa 1989 ja pronssia Hamiltonissa 1993.

Quellmalz saavutti EM-kilpailujen 65&nbsp;kg:n painoluokassa hopeaa Frankfurtissa 1990 sekä pronssia Pamplonassa 1988 ja Ateenassa 1993. Hän sai EM-joukkuekilpailussa hopeaa 1992.

Quellmalz sai junioreiden EM-kilpailuissa 65&nbsp;kg:n sarjassa kultaa 1984 ja pronssia 1986. Hän saavutti maailmancupeissa ja Continental Open -kilpailuissa neljä turnausvoittoa, yhden kakkossijan ja neljä kolmossijaa.

Aktiiviuransa jälkeen hän on toiminut johtotehtävissä Britannian judoliitossa sekä valmentanut judokoita Itävallassa ja Qatarissa..

## Lähteet
Heinälampi (Jyväskylä)

**Heinälampi** on asuin- ja tilastoalue Jyväskylässä. Se sijaitsee noin neljän kilometrin päässä kaupungin ydinkeskustasta. Alue kuuluu Seppälänkankaan kaupunginosaan, mutta joskus sitä epävirallisesti pidetään lähellä sijaitsevan Lohikosken osana. Heinälampi on Seppälänkankaan pääasiallinen asutuskeskittymä. Alueella oli 1 146 asukasta vuoden 2020 lopussa.

Heinälammella on omakoti-, rivi- ja kerrostaloasutusta. Rakennuskannasta suurin osa on valmistunut 1970- ja 1980-luvulla, mutta tämän jälkeen on tehty täydennysrakentamista. Alueen pääkatuna on Heinälammintie.

Ennen vuoden 2009 kuntaliitosta Heinälampi oli Jyväskylän kaupungin ja Jyväskylän maalaiskunnan rajalla kaupungin puolella. Sen sijaan Heinälampi-niminen lampi oli maalaiskunnassa.

## Galleria

Tiedosto:Houses in Heinälampi, Jyväskylä.jpg|1970-luvulla rakennettuja taloja Heinälammen asuinalueella.
Tiedosto:Jyväskylä Heinälampi.jpg|Näkymää Palokkajärvelle Heinälammelta.


## Lähteet
Jason Smith (koripalloilija)

**Jason Victor Smith** (s. 2. maaliskuuta 1986 Greeley, Colorado) on yhdysvaltalainen koripalloilija. Hän on pelannut NBA:ssa vuodesta 2007 lähtien.

Isona laitahyökkääjänä tai sentterinä pelaavan Smithin varasi  20. vuorolla Miami Heat. Smith aloitti NBA-uransa pelaamalla Philadelphia 76ersissä vuosina 2007–2010. Seuraavat neljä kautta hän vietti New Orleans Hornetsissa/Pelicansissa. Kauden 2014–2015 hän pelasi New York Knicksissä.

Heinäkuussa 2015 Smith siirtyi Orlando Magiciin yksivuotisella ja arvioiden mukaan 4,5 miljoonan dollarin arvoisella sopimuksella. Kesällä 2016 hän siirtyi Washington Wizardsiin, jossa hän aloitti myös kauden 2018–2019. Joulukuussa 2018 Smith siirtyi Milwaukee Bucksiin ja helmikuussa 2019 edelleen New Orleans Pelicansiin.

## Lähteet

* Jason Smith NBA Stats Basketball-Reference.com 
* Jason Smith Stats College Basketball at Sports-Reference.com 
* Profiili nba.com 

### Viitteet
Croda Rossa d’Ampezzo

**Croda Rossa d’Ampezzo** tai **Hohe Gaisl** on Italian Dolomiiteilla sijaitseva 3&nbsp;146 metriä korkea vuori.
Vezzana

**Vezzana** tai **Cima di Vezzana** on Italian Dolomiiteilla sijaitseva 3&nbsp;192 metriä korkea vuori. Se on Pale di San Martinon vuoristoalueen korkein huippu.
Eero Ainesmaa

**Eero Ainesmaa** (1961 Äänekoski – helmikuu 2026) oli suomalainen muusikko ja lauluntekijä. Pääosin hän työskenteli arkkitehtina, mutta teki kappaleita niin omaan soolotuotantoon kuin muille artisteille. 1980-luvulla Ainesmaa soitti Pro Fide -gospelyhtyeessä ja sen jälkeen Mikko Kuustosen Q.Stonessa. 

## Historia

Ainesmaan ura lähti käyntiin oululaisista  gospel-ympyröistä, josta hän siirtyi joksikin aikaa musiikin ammattilaiseksi Pro Fide -yhtyeeseen, jossa hän tutustui Mikko Kuustoseen. Ainesmaa teki lauluja Pro Fide -yhtyeelle, esimerkiksi yhtyeen *Tarina*-levyllä on Ainesmaan tekemä kappale ”Kaikki tämä”. Mikko Kuustonen perusti vuonna 1987 Q.Stone-yhtyeen, johon myös Ainesmaa liittyi. Q.Stone-yhtyeessä hän esiintyi nimellä Eppu Ainesmaa. Lisäksi hänen käsialaansa on kappale ”You did it for me”.

Ainesmaa opiskeli Oulussa arkkitehdiksi. Oulussa hänellä oli yhtye Gregory ja Vähän valoo, jossa hän esiintyi Gregori V.&nbsp;-salanimellä (myös Gregori Vaara tai Gregory Vaara).

1990-luvulta lähtien Ainesmaa teki lauluja myös muille artisteille, ensimmäiset kappaleet olivat Perjantai-nimisen gospel-folkyhtyeen kappaleet sekä Aikakoneen kappale ”Odota”. Perjantai-yhtyeessä hän toimi myös kitaristina. Hän vieraili myös Kimakka Tatsi- ja Avoin Lähde -yhtyeiden levyillä. 

Vuonna 2003 Ainesmaa oli mukana säveltäjänä ja kitaristina *Sammakon malja* -levyllä, joka sisälsi Eero Pokelan runoihin sävellettyjä kappaleita. 

Vuonna 2004 Ainesmaa julkaisi vaimonsa Minna Ainesmaan kanssa levyn *Pienet syyt*. Vuonna 2011 ilmestyi single ”Kaikki tiet vie Berliiniin”. 

2010-luvulla Ainesmaa asui Äänekoskella ja hänellä oli oma yritys, joka toimi arkkitehtitoimistona sekä Toisinpäin-levyn kustantajana. Hän asui joitakin vuosia myös Mikkelissä. 

Vuonna 2013 Ainesmaa perusti yhtyeen nimeltään Kapteeni Ainesmaa, ja uusi soololevy oli suunnitteilla, mutta se jäi tekemättä. Seuraavana vuonna hän julkaisi kappaleen "Ruutitynnyri ja rikkitikku".

Ainesmaa toimi myös käsikirjoittajana muun muassa *[[Pikku posteljooni]]* -ohjelmalle sekä teatteriesityksille. Ainesmaa kirjoitti Tero Seppäsen kanssa Äänekosken 100-vuotisjuhlanäytelmän. Ainesmaa suunnitteli tekevänsä ensimmäistä romaaniaan, mutta sitä ei koskaan julkaistu.

## Diskografia
### Pro Fide (kitaristina)
* Viimeiseen kaupunkiin (Finngospel, 1986)

### Perjantai (kitaristina)
* Perjantai (Finngospel, 1986)

### Gregory ja Vähän Valoo
* Vähän valoo (Kräk!, 1991)

### Eero Ainesmaa
* Punaisessa talossa (BMG, 1996)
* Toisinpäin (albumi, Ainesmaa Oy, 2010)
* Soi (Ilkka Vainio Tuotanto Oy, 2018)
* Tyyneen veteen (Ilkka Vainio Tuotanto Oy, 2018)
* Pikitietä pitkin (Hanskit Company, 2025)

### Minna ja Eero Ainesmaa
* Pienet syyt (Music Mobile, 2004)

## Lähteet

## Aiheesta muualla
* Eero Ainesmaa – Kansalliskirjasto Finna
Monte Paterno

**Monte Paterno** tai **Paternkofel** on Italian Dolomiiteilla sijaitseva 2&nbsp;744 metriä korkea vuori. Se sijaitsee Itävallan ja Italian rajalla, jossa oli rajuja taisteluita toisen maailmansodan aikana.

## Lähteet
Aleksei Budõlin

**Aleksei Budõlin** (s. 5. huhtikuuta 1976 Tallinna) on virolainen judon olympia- ja MM-mitalisti sekä Euroopan-mestari.

Budõlin saavutti Sydneyn olympialaisissa 2000 pronssia 81&nbsp;kg:n painoluokassa. Hän voitti pronssiottelussa ranskalaisen Djamel Bourasin.

Budõlin sai 81&nbsp;kg:n sarjassa MM-hopeaa Münchenissä 2001 hävittyään loppuottelussa eteläkorealaiselle Cho In-Chulille. Hän saavutti 81-kiloisissa MM-pronssia Osakassa 2003 sekä sijoittui seitsemänneksi Kairossa 2005.

Budõlin voitti Euroopan-mestaruuden 81&nbsp;kg:n painoluokassa Pariisissa 2001 voitettuaan loppuottelussa Venäjää edustaneen Laša Pipian. Hän sai EM-hopeaa 73-kiloisissa Bratislavassa 1999 ja 81-kiloisissa Mariborissa 2002 sekä EM-pronssia 81&nbsp;kg:n sarjassa Wrocławissa 2000 ja Düsseldorfissa 2003. Lisäksi hän sijoittui viidenneksi 78-kiloisissa Oostendessa 1997 sekä seitsemänneksi 81-kiloisissa Bukarestissa 2004, Tampereella 2006 ja Lissabonissa 2008.

Budõlin voitti junioreiden Euroopan-mestaruuden 78&nbsp;kg:n sarjassa 1995 ja 1996. Hän saavutti maailmancupissa ja Continental Open -kilpailuissa yhdeksän turnausvoittoa, neljä kakkossijaa ja seitsemän kolmossijaa. Hän voitti aikuisten sarjassa kahdeksan Viron-mestaruutta.

Hänen veljensä on Dmitri Budõlin.

## Lähteet
Somebody

**Somebody** on kanadalaisen laulaja-lauluntekijä Bryan Adamsin kappale. Kappaleen ovat tehneet Bryan Adams ja Jim Vallance Adamsin neljännelle studioalbumille, *[[Reckless (albumi)|Reckless]]* (1984). Kappale julkaistiin albumin toisena singlenä. Kappale pääsi kärkeen *[[Billboard]]* Top Rock Tracks -listalla ja pääsi parhaimmillaan sijalle 11 ''Billboard'' Hot 100 -listalla.

## Musiikkivideot
Kappaleelle on kaksi musiikkivideota. Toinen videoista näyttää Adamsin ja hänen bändinsä esiintymässä konserttihallissa, yleisön huutaessa taustalla. Toisessa videossa Adams kävelee kentän poikki ulos stadionilta, jonka lomassa näytetään otoksia hänestä kitaransa kanssa. Videossa näytetään myös naista, jolla näyttää olevan ongelmia suhteessaan poikaystävänsä kanssa. Video kulminoituu Adamsin kävelyyn pois kentältä, jonka katsomo on tupaten täynnä, samalla kun isolla screenillä näkyy video hänestä soittamassa kappaletta.

## Kokoonpano
* Bryan Adams ‎– kitara, laulu
* Keith Scott ‎– kitara, taustalaulu
* Tommy Mandel ‎– koskettimet
* Dave Taylor ‎– basso
* Mickey Curry ‎– rummut
* Jim Vallance ‎– lyömäsoittimet

## Listasijoitukset
Jason Smith

**Jason Smith** -nimisiä henkilöitä ovat:

* Jason Smith (s. 1986), yhdysvaltalainen koripalloilija
* Jason Smith (s. 1972), kanadalainen jääkiekkoilija
* Jason Smith (s. 1973), kanadalainen jääkiekkoilija
* Jason Smith (s. 1984), australialainen näyttelijä, kirjoittaja ja laulaja
Please Forgive Me

**Please Forgive Me** on kanadalaisen laulaja-lauluntekijä Bryan Adamsin kappale. Se julkaistiin lokakuussa 1993 hänen *[[So Far So Good (Bryan Adamsin albumi)|So Far So Good]]* -kokoelma-albuminsa ainoana singlenä ja bonuskappaleena. Se on hänen ainoa Australian listaykkössinglensä, jota ei ole tehty elokuvaan. Single ylsi myös sijalle 7 U.S. ''Billboard'' Hot 100- listalla ja sijalle 2 UK Singles Charts -listalla.

## Tausta
”Please Forgive Me” on hidas power balladi, jonka ovat tehneet Bryan Adams itse ja Robert Lange. Kappaleella on instrumentaalinen intro, joka on vain löydettävissä kappaleen albumiversiosta. Kappale ylsi sijalle kaksi Ison-Britannian listoilla, seitsemänneksi Yhdysvaltojen listoilla ja ykköseksi Australian listoilla. Kriitikot ylsitivät kappaletta, kun se julkaistiin ja se on yksi Adamsin parhaiten listoilla menestyneistä kappaleista. Kappale auttoi *So Far So Good* -albumin ykköseksi UK Albums Charts -listalla. Kappaleen musiikkivideo sai myös hurjan määrän TV-aikaa.

Kappaleen tuotti Robert Lange, joka myös teki kappaleen yhdessä Adamsin kanssa. Se oli massiivinen radiohitti ympäri maailman ja siitä tuli välitön hitti Adamsin fanien keskuudessa. Single on myynyt maailmanlaajuisesti yli 3 miljoonaa kopiota.

## Musiikkivideo
Kappaleen musiikkivideo kuvattiin äänitysstudiossa ja videolla esiintyvät Adams, hänen bändinsä ja koira. Adams ja hänen bändikaverinsa ystävystyivät koiran kanssa, joka kuului studion omistajalle.

## Listasijoitukset

## Serifikaatit

## Lähteet
Dmitri Budõlin

**Dmitri Budõlin** (s. 1. maaliskuuta 1974) on virolainen judon EM-mitalisti.

Budõlin saavutti EM-pronssia 90&nbsp;kg:n sarjassa Pariisissa 2001 kukistettuaan pronssiottelussa venäläisen Hasanbi Taovin. Hän sijoittui samassa painoluokassa EM-kilpailuissa viidenneksi Düsseldorfissa 2003 ja seitsemänneksi Tampereella 2006.

Budõlin saavutti maailmancupeissa ja Continental Open -kilpailuissa yhden turnausvoiton, kolme kakkossijaa ja yhden kolmossijan. Hän voitti aikuisten sarjassa kahdeksan Viron-mestaruutta.

Hänen veljensä on Aleksei Budõlin.

## Lähteet
Martin Padar

**Martin Padar** (s. 11. huhtikuuta 1979 Tallinna) on virolainen judon Euroopan-mestari ja kuusinkertainen EM-mitalisti.

Padar voitti Euroopan-mestaruuden yli 100&nbsp;kg:n sarjassa Tbilisissä 2009 kukistettuaan loppuottelussa alankomaalaisen Grim Vuijstersin. Hän saavutti EM-hopeaa alle 100&nbsp;kg:n painoluokassa Mariborissa 2002. EM-pronssia hän sai avoimessa luokassa 2005, 2006 ja 2007 sekä yli 100-kiloisissa 2011. Hän sijoittui EM-kilpailujen yli 100&nbsp;kg:n sarjassa viidenneksi 2003 ja 2006 sekä seitsemänneksi 2005.

Padar sijoittui MM-kilpailuissa yli 100&nbsp;kg:n painoluokassa viidenneksi 2009 sekä avoimessa luokassa seitsemänneksi 2005. Olympialaisissa hän sijoittui jaetulle 17:nnelle sijalle sekä Pekingissä 2008 että Lontoossa 2012.

Padar sai alle 20-vuotiaiden MM-pronssia alle 100&nbsp;kg:n sarjassa 1998. Hän voitti kultaa sotilaiden maailmankisojen yli 100&nbsp;kg:n painoluokassa 2007. Sotilaiden MM-kilpailuissa hän sai pronssia yli 100-kiloisissa 2005 ja 2006. Hän on saavuttanut maailmancupeissa ja Continental Open -kilpailuissa kahdeksan turnausvoittoa, neljä kakkossijaa ja kahdeksan kolmossijaa. Masters-, Grand Slam- ja Grand Prix -kilpailuissa hän on ollut kolme kertaa kolmas. Hän on voittanut aikuisten sarjassa 11 Viron-mestaruutta.

## Lähteet
Vanhakylä (Pernaja)

**Vanhakylä** () on kylä entisen Pernajan kunnan alueella. ABC Kuninkaantie sijaitsee kylässä, valtatie 7:n varrella. Porvooseen on matkaa Vanhastakylästä 17 kilometriä, ja Helsinkiin 68 kilometriä.

Suurin osa kylän asukkaista on ruotsinkielisiä. Noin 65% väestöstä puhuu äidinkielenään ruotsia, ja noin 30% suomea.
Eestinmäki

**Eestinmäki** () on Porvoon kaupunginosa, joka sijaitsee noin 4 kilometrin päässä Porvoon keskustasta. Eestinmäki sijaitsee nimensä mukaisesti mäellä. Asukkaista suurin osa on suomenkielisiä. 

Eestinmäki kuului vuoteen 1997 asti Porvoon maalaiskuntaan (Borgå landskommun). Sen toiseksi suurin taajama oli Eestinmäki. Suurin oli Gammelbacka, joka sijaitsee lähellä Eestinmäkeä. Eestinmäki rakennettiin 1970-luvulla täyttämään Neste Oy:n työntekijöiden asuntotarvetta. Neste Oy omisti pitkään suurimman osan alueen kerrostaloista ja huolehti kunnossapidosta. Asuntojen laatuun panostettiin ja erityisesti äänieristykseen oli kiinnitetty huomiota, koska taloissa asui käytännössä vain vuorotyöläisiä. 1990-luvun alkupuolella Eestinmäessä oli kaksi päiväkotia, suuri leikkipuisto, kirjasto, nuorisotila, kuntosali, ruokakauppa ja pubi. 

Alueen kerrostalot on rakennettu 1970-luvulla. Niihin on tehty 2000-luvulla julkisivuremontti. Alueen asunnoista suurin osa on nykyisin yksityisessä omistuksessa.

Eestinmäessä on muun muassa pizzeria, kuntosali ja ruokakauppa . Eestinmäkeen pääsee Porvoon paikallisliikenteen bussivuoroilla ja Helsingin seudun bussivuoroilla.

## Väestö äidinkielen mukaan
* suomenkielisiä 56,8&nbsp;%
* ruotsinkielisiä 34,1&nbsp;%
* muita 9,1&nbsp;%

## Lähteet
Künter Rothberg

**Künter Rothberg** (s. 13. maaliskuuta 1984) on virolainen judon EM-mitalisti

Rothberg saavutti pronssia 66&nbsp;kg:n painoluokassa Tampereen EM-kilpailuissa 2006 kukistettuaan pronssiottelussa portugalilaisen Pedro Diasin.

Hän on sijoittunut maailmancupeissa ja Continental Open -kilpailuissa kaksi kertaa toiseksi ja kaksi kertaa kolmanneksi. Hän on voittanut aikuisten sarjassa kuusi Viron-mestaruutta.

## Lähteet
Pedro Dias

**Pedro Daniel Castelo Branco Miranda Dias** (s. 7. toukokuuta 1982 Lissabon) on portugalilainen judon EM-mitalisti.

Dias saavutti pronssia 66&nbsp;kg:n painoluokassa Lissabonin EM-kilpailuissa 2008 kukistettuaan pronssiottelussa ranskalaisen Sébastien Berthelot'n. Tampereen EM-kilpailuissa 2006 hän oli samassa sarjassa viides. Pekingin olympialaisissa 2008 hän sijoittui jaetulle yhdeksännelle sijalle.

Dias sai alle 23-vuotiaiden EM-kilpailuissa pronssia 66&nbsp;kg:n sarjassa 2004. Hän saavutti maailmancupeissa ja Continental Open -kilpailuissa kaksi kakkossijaa ja kaksi kolmossijaa. Hän voitti aikuisten sarjassa yhden Portugalin-mestaruuden.

## Lähteet
Broberg

**Broberg** voi tarkoittaa seuraavia:

## Sukunimenä
*Adolf Broberg (1770–1849), suomalainen eversti ja maaherra
*Arne Broberg (1874–1954), suomalainen metsänhoitaja ja eräkirjailija
*Arthur Broberg (1856–1941), suomalainen pankkivirkamies ja runoilija
*Jan Broberg (s. 1962), yhdysvaltalainen kahden sieppauksen uhri ja näyttelijä
*Karl Theodor Broberg (1849–1901), suomalainen pappi ja opettaja
*Lalle Broberg, suomalainen urheilutoimittaja
*Lenne Broberg (1940–1991), ruotsalainen laulusolisti
*Philip Broberg (s. 2001), ruotsalainen jääkiekkoilija
*Robert Broberg (1940–2015), ruotsalainen laulaja-lauluntekijä

Sukunimenä Broberg oli vuoden 2015 paikkeilla käytössä 3&nbsp;370 Ruotsissa asuvalla, 654 Tanskassa asuvalla ja 144 Suomessa asuvalla henkilöllä.

## Muita merkityksiä
*Broberg/Söderhamn Bandy, ruotsalainen jääpalloseura
*Brobergska samskolan, Helsingissä toiminut ruotsinkielinen koulu
*Siltavuori, , kalliopenger Helsingin Katajanokalla

## Lähteet
Luettelo šarialain käytöstä maantieteellisesti

Tämä on luettelo valtioista, joissa šaria-lakia sovelletaan valtion virallisessa lainsäädännössä joko alueellisesti, perhelainsäädännön mukaisesti tai valtakunnallisesti. Luettelossa on myös muslimienemmistöiset valtiot, joissa ei sovelleta šaria-lakia ollenkaan. Suurin osa valtioista kuuluu Islamilaiseen yhteistyöjärjestöön. Šarialakia sovelletaan muslimimaissa vain osittain, yleisimmin perhelainsäädännössä, mutta joissakin maissa myös rikoslaissa. Missään sitä ei sovelleta kokonaisuudessaan, eikä se missään ole ainoa laki.

## Šarialain asema maanosittain

### Aasia
:  
: 
: 
: 

### Afrikka
:  
: 
: 
: 

#### Etelä-Amerikka
:  
: 
: 
: 

### Eurooppa
:  
: 
: 
: 
 

#### Alueelliset yksiköt
:  
: 
: 
: 

 

#### Valtiot, joilla on vain vähän kansainvälistä tunnustusta

## Katso myös
* Luettelo muslimienemmistöisistä valtioista

## Lähteet
Vesa Mäkinen

**Vesa Mäkinen** on seuraavien henkilöiden nimi:

* Vesa Mäkinen, elokuvasäveltäjä
* Vesa Mäkinen, (1945–2015), pesäpalloilija, taloustieteilijä ja professori
Vedenkeitin

**Vedenkeitin** on kodinkone, joka kuumentaa vettä. Vedenkeitin käyttää vähemmän sähköä verrattuna saman vesimäärän keittämiseen hellalla.

Vedenkeittimen pohjassa on sähkövastus, kun se kytketään päälle, vastus lämpenee. Keittimessä on termostaatti, joka katkaisee keittimen vastukselta sähkövirran veden kuumennuttua termostaatille säädettyyn lämpötilaan. Vedenkeitin toimii yleensä verkkojännitteellä. Joissakin malleissa on lämpötilasäädön mahdollisuus, jolloin vesi voidaan kuumentaa haluttuun lämpötilaan.

Esimerkiksi vihreä, valkoinen ja oolong-tee haudutetaan noin 70–80&nbsp;°C-asteen lämpötilassa ja musta tee noin 80–95&nbsp;°C-asteen lämmöllä.

Glögiä tai muitakaan mehujuomia ei saa kuumentaa suoraan vedenkeittimessä. Niistä voi irrota haitallisia aineita, esimerkiksi hapan mehu voi liuottaa keittimen vastuksista kuparia.

Vedenkeittimen sisäpuolelle kertyy vähitellen kalkkisaostumia, jotka voi poistaa valmistajan ohjeiden mukaan.

## Lähteet

## Aiheesta muualla

*
Pinot Meunier

**Pinot Meunier** on viinin valmistukseen käytettävä tumma rypälelajike. Se on yksi Pinot Noirin mutaatioista. Saksassa rypäle tunnetaan nimellä *Müllerrebe* tai *Schwarzriesling*. Pinot Meunieria viljellään etenkin Champagnessa Ranskassa, ja se on yksi kolmesta tärkeimmästä samppanjaan käytettävästä lajikkeesta. Lajiketta viljellään Ranskan lisäksi myös Saksassa sekä vähäisissä määrin Australiassa, Uudessa-Seelannissa ja Yhdysvalloissa.

Pinot Meunier versoo myöhemmin ja kypsyy aiemmin kuin Pinot Noir, joten se ei kärsi Pohjois-Ranskan keväthallasta ja syyssateista yhtä herkästi. Lajike viihtyy hyvin ja tuottaa tasaisesti lähes kaikissa maaperätyypeissä. Pinot Meunierin sato on muita samppanjalajikkeita luotettavampi ja on usein 6–8 tonnia eekkeriltä.

Pinot Meunier on hiukan hapokkaampi kuin Pinot Noir. Se antaa samppanjalle kirkkautta, hedelmäisyyttä ja mausteisuutta. Se ei kuitenkaan säily yhtä hyvin.

## Lähteet
Osmo Mäkitie

**Osmo Ahti Mäkitie**, vuoteen 1939 *Mecklin* (27. heinäkuuta 1920 Helsinki – 8. elokuuta 1991) oli suomalainen kemisti. Hän oli Helsingin yliopiston analyyttisen kemian professori 1973–1984 ja dosentti 1984–1988 ja tutki maaperäkemiaa ja analyyttistä kemiaa.

## Lähteet
Kesäuniversiadit 2015

**XXVIII kesäuniversiadit** järjestettiin Gwangjussa, Etelä-Koreassa 3.–14. heinäkuuta 2015. Kesäuniversiadit olivat järjestyksessään 28:nnet, kilpailuja järjestettiin 272 kaikkiaan 21 lajissa. Kilpailuihin osallistui 12&nbsp;986 urheilijaa.

## Aiheesta muualla

*Tapahtuman verkkosivusto
Rauta-rikkiproteiini

**Rauta-rikkiproteiini** on proteiini, johon on kiinnittynyt rautaioni, joka ei ole sitoutunut hemiryhmään. Sen sijaan rauta on sitoutunut joko kysteiiniaminohappoon tai kysteiinin lisäksi rikkiatomeihin muodostaen klustereita, joissa rautaan voi olla sitoutuneina muitakin ligandeja. Monet rauta-rikkiproteiinit osallistuvat eliöiden aineenvaihdunnassa hapetus-pelkistysreaktioihin tai toimivat sensoreina tai proteiinin rakennetta tukevina yksiköinä.

## Rauta-rikkiproteiinien rakenne
Rauta-rikkiproteiineille tunnusomaista on, että proteiinit ovat kovalenttisesti sitoutuneet yksiköihin, joissa on yksi, kaksi, neljä tai kahdeksan rautaionia, rikkiatomeja ja mahdollisesti myös muita ligandeja. Näiden proteiinin molekyylimassa vaihtelee välillä 6&ndash;20 kDa. Rauta-rikkiproteiinit osallistuvat eliöiden aineenvaihdunnassa hapetus-pelkistysreaktioihin, koska rauta on stabiili sekä hapetusluvuilla +II että + III.

### Rubredoksiinit

Yksinkertaisimpia rauta-rikkiproteiineja ovat rubredoksiinit. Niiden rakenteessa rautaioni on sitoutunut joko neljään kysteiiniamonihappoon tai kahteen kysteiiniin ja kahteen histidiiniaminohappoon niin kutsuttujen Riesken proteiinien tapauksessa.

### 2Fe-2S-klusterit

Kahdesta rautaionista, joita yhdistää kahden sikkiatomin muodostama rikkisilta on yksinkertaisin rauta-rikkiproteiinien sisältämistä klustereista. Ferredoksiineissa tämän klusterit rautaionit ovat koordinoituneet lisäksi proteiinissa neljään kysteiiniaminohappoon ja niin kustutuissa Riesken proteiineissa rautoihin koordinoituvat kaksi kysteiiniä ja kaksi histidiiniä. Tällainen proteiini on myös eliöiden hapetus-pelkistystasapainoa säätelevä SoxR-proteiini.

### 4Fe-4S-klusterit
Neljästä rautaionista ja neljästä rikkiatomista koostuva rakenteeltaan kuutiomainen klusteri on yksi tyypillisimmistä rauta-riikiproteiineissa esiintyvistä klustereista. Nämä klusterit ovat lisäksi koordinoituneet kysteiiniaminohappoihin. Tätä klusteria esiintyy useissa hapetus-pelkistysreaktioita katalysoivissa entsyymeissä, kuten nitrogenaaseissa ja NADH-dehydrogenaasissa, radikaalireaktioita katalysoivissa entsyymeissä kuten biotiinisyntaasissa sekä eräissä muita kuin hapetus-pelkistysreaktioita katalysoivissa entsyymeissä kuten akonitaasissa ja amidofosforibosyylitransferaasissa. 4Fe-4S-klusteri esiintyy myös raudan imeytymistä ja kudoksissa siirtymistä säätelevissä proteiineissa.
:

### 3Fe-4S-klusterit

3Fe-4S-klusterit ovat harvinaisempia kuin 4Fe-4S-klusterit. Tällainen on esimerkiksi inaktiivisessa muodossa oleva akonitaasi, joka aktivoituu raudan lisäyksessä pelkistimen läsnä ollessa.

### Muita rauta-rikkiproteiineissa esiintyviä klustereita

Nitrogenaaseissa on 4Fe-4S-klusterien lisäksi 8 rauta-atomista ja 7 rikkiatomista koostuva klusteri, jonka keskusatomina on hiiliatomi ja lisäksi kolmeen rikkiatomiin on koordinoitunut myös molybdeeni-ioni. Rauta-atomit ovat lisäksi koosrdinoituneet kysteiiniaminohappoihin ja molybdeeni-ioni on koordinoitunut histidiiniin ja homositruunahappoon. Myös esimerkiksi hiilimonoksididehydrogenaasi sisältää useista rauta- ja rikkiatomeista koostuvan klusterin.

## Lähteet
Heikki Mälkki

**Heikki Mälkki** (10. huhtikuuta 1924 Vahviala – 15. lokakuuta 2021 Helsinki) oli suomalainen juristi ja Helsingin hovioikeuden presidentti. Hän oli korkeimman oikeuden oikeusneuvos 1971–1982 ja Helsingin hovioikeuden presidentti 1982–1988.

Mälkki suoritti ylemmän oikeustutkinnon 1951 ja sai varatuomarin arvon 1954.

## Lähteet

## Aiheesta muualla
* Heikki Mälkin muistokirjoitus Helsingin Sanomissa
Patrik Carlgren

**Patrik Ulf Anders Carlgren** (s. 8. tammikuuta 1992 Falun) on ruotsalainen jalkapalloilija. Pelipaikaltaan hän on maalivahti. Hän edustaa Tanskan Superliigassa pelaavaa FC Nordsjællandia.

Carlgren oli voittamassa alle 21-vuotiaiden Euroopan-mestaruutta Tšekissä 2015. Debyytin Ruotsin A-maajoukkueessa hän teki 10. tammikuuta 2016 Suomea vastaan.

## Lähteet
Yrjö Mälkki

**Yrjö Mälkki** (s. 31. elokuuta 1926 Vahviala) oli Valtion teknillisen tutkimuskeskuksen elintarvikelaboratorion johtaja ja Teknillisen korkeakoulun professori.

Mälkin vanhemmat olivat kartoittaja Kosti Mälkki ja Alina Sipiläinen. Hän pääsi ylioppilaaksi vuonna 1945, suoritti diplomi-insinöörin tutkinnon 1950 ja tekniikan lisensiaatin tutkinnon 1962. Mälkki väitteli tekniikan tohtoriksi vuonna 1965 Teknillisessä korkeakoulussa. 

## Lähteet

## Aiheesta muualla
* VTT toi siitakesienet Suomeen. Impulssi 2/2006. Web Archive.
Nabil Bahoui

**Nabil Bahoui** (s. 5. helmikuuta 1991) on ruotsalainen jalkapalloilija. Pelipaikaltaan hän on keskikenttäpelaaja tai hyökkääjä. Bahoui on vuodesta 2019 edustanut Tukholman AIK:ta, jossa hän on pelannut aiemminkin.

Bahoui teki ensiesiintymisensä Ruotsin pääsarjassa Allsvenskanissa 1. toukokuuta 2009, kun hänen edustamansa IF Brommapojkarna pelasi kotonaan 1–1-tasapelin IF Elfsborgia vastaan. Hän pelasi seurassa yhteensä 14 pääsarjaottelua kausina 2009 ja 2010. Seuraavat kaksi kautta Bahoui edusti Brommapojkarnaa Superettanissa ja kävi lainalla useissa seuroissa. Paikkansa pääsarjatasolla hän vakiinnutti kaudella 2013 siirryttyään AIK:hon. Allsvenskan-kaudella 2014 Bahoui oli joukkueensa paras maalintekijä tehtyään 14 maalia.

Banoui siirtyi heinäkuussa 2015 saudiarabialaiseen Al-Ahliin. Sittemmin hän on edustanut Saksassa Hamburger SV:tä, Sveitsissä Grasshoppersia, lainalla Ruotsissa AIK:ta ja Alankomaissa De Graafschapia, kunnes hän kesällä 2019 palasi pysyvästi AIK:hon.

Ruotsin A-maajoukkueessa Bahoui teki ensiesiintymisensä tammikuussa 2014 ystävyysotteluissa Moldovaa ja Islantia vastaan. Hän on pelannut kaikkiaan kahdeksan A-maaottelua, joista viimeisimmän tammikuussa 2015. Maaotteluista kuusi oli ystävyysotteluita ja kaksi EM-karsintaa.

## Lähteet
Monte Cristallo

**Monte Cristallo** on Italian Dolomiiteilla sijaitseva 3&nbsp;221 metriä korkea vuori. Huippu on osa Cristallon vuoriryhmää.
Päämies

**Päämies** voi tarkoittaa ainakin seuraavia:

*johtava henkilö ryhmässä
*suvun päämies, varsinkin aatelissuvuissa suvun symbolinen johtaja, jonka asema periytyy patrilineaarisesti suvun kantaisästä
*päämies, henkilö, joka on valtuuttanut toisen toimimaan edustajanaan; varsinkin asianajajan edustettava oikeudessa
**[[Päämies (romaani)|Päämies]]*, John Grishamin romaani
**[[Päämies (elokuva)|Päämies]]*, vuonna 1994 valmistunut yhdysvaltalainen elokuva
*Päämies, vuosina 1998–2006 toiminut matkapuhelinmyymälöiden ketju 

## Katso myös
*Valtionpäämies
*Päämies–agentti-ongelma
Gruppo del Popera

**Gruppo del Popera** on Italian Dolomiiteilla sijaitseva vuoristoalue. Ryhmän korkein huippu on Cima Undici (3&nbsp;092&nbsp;m).
Mälkönen

**Mälkönen** on suomalainen sukunimi seuraavilla henkilöillä:

* Aino Mälkönen (1900–1920), sairaanhoitaja, Suomen sisällissodan valkoisten taistelija
* Eino Mälkönen (1938–2006), metsätieteilijä, professori
* Enni Mälkönen (s. 1990), kartanlukija ralliautoilussa
* Pentti Mälkönen (1928–2023), kemisti, professori